CELEX: 62012FN0012
Language: hu
Date: 2012-01-27 00:00:00
Title: F-12/12. sz. ügy: 2012. január 27-én benyújtott kereset — ZZ kontra Bizottság

12.5.2012   
            
            
               HU
            
            
               Az Európai Unió Hivatalos Lapja
            
            
               C 138/32
            
         2012. január 27-én benyújtott kereset — ZZ kontra Bizottság
   (F-12/12. sz. ügy)
   2012/C 138/73
   Az eljárás nyelve: francia
   
      Felek
   
   
      Felperes: ZZ (képviselők: S. Rodrigues, A. Blot és C. Bernard-Glanz ügyvédek)
   
      Alperes: Európai Bizottság
   
      A jogvita tárgya és leírása
   
   A felperesnek 2010. január 1-jére visszaható hatállyal az AD11 besorolási fokozatba történő besorolása iránti kérelmét elutasító hallgatólagos bizottsági határozat megsemmisítése, valamint az állítólag bekövetkezett kár megtérítése
   
      Kereseti kérelmek
   
   
               —
            
            
               A Közszolgálati Törvényszék semmisítse meg a 2010. október 18-án elfogadott határozatot, amely megtagadja a felperesnek 2010. január 1-jére visszaható hatállyal az AD11 besorolási fokozatba történő átsorolását;
            
         
               —
            
            
               rendelje el a felperest ért nem vagyoni kár megtérítését, amelynek kapcsán a méltányos összegű kártérítés becsült összege 22 000 euró;
            
         
               —
            
            
               másodlagosan, rendelje el a felperest ért vagyoni kár megtérítését, amelynek összege a 2010. évi értékelési időszak vonatkozásában 11 742,48 euró, az ezt követő, a jelen ügyben hozandó ítélet meghozatalának időpontjáig terjedő időszak vonatkozásában pedig az ezután kiszámítandó változó összeg, a jogszabályokban előírt mértékű kompenzációs és késedelmi kamatokkal növelve; ezen első teljes összeghez pedig a vagyoni kár második összetevőjének megtérítése érdekében adja hozzá a Közszolgálati Törvényszék mérlegelése alapján megállapított átalányösszeget, amelynek tájékoztató és átmeneti jelleggel megállapított összege hozzávetőleg 120 000 euróra tehető;
            
         
               —
            
            
               a Bizottságot kötelezze a költségek viselésére.